Document ID: 31988R3815

*****
ΚΑΝΟΝΙΣΜΟΣ (ΕΟΚ) αριθ. 3815/88 ΤΗΣ ΕΠΙΤΡΟΠΗΣ
της 7ης Δεκεμβρίου 1988
για τροποποίηση του κανονισμού (ΕΟΚ) αριθ. 470/88 για τον καθορισμό για την περίοδο από 1ης Ιανουαρίου έως 31 Δεκεμβρίου 1988 της μέγιστης ποσότητας ορισμένων προϊόντων του τομέα των λιπαρών ουσιών που θα τεθούν στην κατανάλωση και θα εισαχθούν στην Ισπανία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 475/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων του καθεστώτος του ελέγχου των τιμών και των ποσοτήτων που τίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1930/88 (2), και ιδίως το άρθρο 16,
Εκτιμώντας:
ότι ο κανονισμός (ΕΟΚ) αριθ. 1930/88 του Συμβουλίου τροποποίησε το άρθρο 4 του κανονισμού (ΕΟΚ) αριθ. 475/86 για να προβλεφθεί ότι το προβλεπόμενο ισοζύγιο εφοδιασμού σε ηλιανθέλαιο θα καθορισθεί με βάση την περίοδο εμπορίας· ότι εκδόθηκε, κατά συνέπεια, ο κανονισμός (ΕΟΚ) αριθ. 1183/86 της Επιτροπής της 21ης Απριλίου 1986 για τη θέσπιση των λεπτομερειών του καθεστώτος ελέγχου των τιμών και των ποσοτήτων που τίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών (3), όπως τροποποιήθηκε τελευταία από τον κανονισμό (ΕΟΚ) αριθ. 3729/88 (4)· ότι θα πρέπει να τροποποιηθεί, ως προς τον ηλίανθο, ο κανονισμός (ΕΟΚ) αριθ. 470/88 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 1133/88 (6), για να ληφθεί υπόψη η αλλαγή της περιόδου που ελήφθη υπόψη για τον καθορισμό του προβλεπομένου ισοζυγίου εφοδιασμού σε ηλιανθέλαιο·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 470/88 τροποποιείται ως εξής:
1. Στο άρθρο 1 και στο άρθρο 2 το στοιχείο α) διαγράφεται.
2. Το άρθρο 3 αντικαθίσταται από το ακόλουθο κείμενο:
«Άρθρο 3
Για την περίοδο από 1ης Ιανουαρίου έως 31 Ιουλίου 1988, όσον αφορά τον ηλίανθο,
α) η ποσότητα που θα τεθεί στην κατανάλωση στην Ισπανία είναι 187 000 τόνοι ελαίου που προορίζεται για την ανθρώπινη κατανάλωση·
β) η ποσότητα που θα εισαχθεί στην Ισπανία είναι 0 τόνοι ελαίου που προορίζεται για ανθρώπινη διατροφή·
γ) η ποσότητα των ηλιανθόσπορων που συγκομίζονται στην Ισπανία, που χρησιμοποιείται για την παραγωγή ελαίου που προορίζεται για εξαγωγή και που μπορεί να επωφεληθεί της εξισωτικής ενισχύσεως που αναφέρεται στο άρθρο 14 του κανονισμού (ΕΟΚ) αριθ. 475/86, καθορίζεται σε 150 000 τόνους.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Δεκεμβρίου 1988.

Labels: 3
2
18